1. ปัจจัยความเสี่ยง

  ลักษณะความเสี่ยงและความเป็นไปได้ที่จะเกิดขึ้น

1.1 การเปิดเสรีทางการค้า

การเปิดเสรีทางการค้ามีผลทำให้อัตราภาษีนำเข้าเครื่องแต่งกายสำเร็จรูปจากต่างประเทศลดลง
การแข่งขันจากผู้นำเข้าจากต่างประเทศจะทวีความรุนแรงขึ้น

มาตรการรองรับ

1. บริษัทฯ มีเครื่องแต่งกายสำเร็จรูปหลากหลายเครื่องหมายการค้าทั้ง International Brand
และ Local Brand
การวางตำแหน่งเครื่องหมายการค้าเพื่อการแข่งขันจึงเป็นแนวทางหนึ่งที่จะช่วยลดความรุนแรงของการแข่งขันลง

2. การไม่หยุดนิ่งในการพัฒนาสินค้า ไม่ว่าจะเป็นเรื่องของนวัตกรรมของวัตถุดิบ ซึ่งบริษัทฯ
จะพัฒนาร่วมกับคู่ค้า รูปแบบและสีสัน เพื่อครองใจผู้บริโภค

3. การรุกเพื่อป้องกันการล้ำแดน
โดยส่งออกสินค้าเครื่องหมายการค้าที่เป็นของตนเองและสร้างเครือข่ายร่วมกันในกลุ่มสหพัฒน์

ผลกระทบที่อาจเกิดขึ้น

เครื่องหมายการค้าใดที่ไม่สามารถยืนอยู่ได้ในตลาดก็ต้องออกจากตลาดไป

2.  การพึ่งพิงเครื่องหมายการค้าที่เป็น International Brand

บริษัทฯ ได้พึ่งพิงการใช้เครื่องหมายการค้าที่เป็น International Brand
เป็นจำนวนมากคิดเป็นร้อยละ

35 ของยอดขายรวม หรือคิดเป็นร้อยละ 70 ของยอดจำหน่ายในประเทศ บริษัทฯ
ตระหนักดีว่าหากเจ้าของเครื่องหมายการค้ารายใหญ่ขอยกเลิกสัญญา บริษัทฯ
อาจสูญเสียยอดการจำหน่ายและส่วนแบ่งการตลาดไป ซึ่งบริษัทฯ มิได้นิ่งนอนใจ
ได้ร่วมกับบริษัทในเครือสหพัฒน์สร้าง Brand “BSC” เป็น Total-Coordinate Brand
และจะพัฒนาเป็น International Brand ต่อไปในอนาคต ซึ่ง Brand “BSC” นี้ บริษัทฯ
รับผิดชอบผลิตสินค้าเครื่องแต่งกายสุภาพบุรุษและเครื่องหนัง

International Brand ที่บริษัทฯ ได้ใช้สิทธิในเครื่องหมายการค้าอยู่ในปัจจุบัน บริษัทฯ
ได้รับจากทั้งเจ้าของเครื่องหมายการค้าโดยตรงและได้รับโดยผ่านผู้ถือหุ้นรายใหญ่ของบริษัทฯ
การถูกยกเลิกสัญญาโดยผู้ถือหุ้นรายใหญ่ของบริษัทฯ นั้น มีโอกาสน้อยมากหรือไม่มี
เนื่องจากผู้ถือหุ้นรายใหญ่ถือเป็นบริษัทผู้ให้กำเนิดแก่บริษัทฯ และบริษัทในกลุ่มสหพัฒน์ และทั้ง 2 ฝ่าย
ได้ประกอบธุรกิจร่วมกันมาเป็นเวลายาวนาน ด้วยนโยบายการสนับสนุนซึ่งกันและกัน
เพื่อสร้างความแข็งแกร่งทางธุรกิจของกันและกัน

1.3 ความเสี่ยงจากการที่มีต้นทุนการผลิตที่สูงกว่าคู่แข่งขันในต่างประเทศ

ตามที่อัตราค่าแรงขั้นต่ำที่กฏหมายกำหนดได้ถูกปรับสูงขึ้นอยู่ตลอดเวลา เป็นปัจจัยหนึ่งที่ทำให้บริษัทฯ
เสียเปรียบคู่แข่งประเทศเพื่อนบ้าน เช่น จีน อินโดนีเซีย เวียดนาม ฯลฯ
ในการแข่งขันในตลาดต่างประเทศ ซึ่งบริษัทฯ อาจสูญเสียลูกค้าให้กับคู่แข่งดังกล่าวได้ ซึ่งบริษัทฯ
มีมาตรการป้องกันความเสี่ยงดังนี้คือ

1.  ปรับปรุงประสิทธิภาพการผลิตอย่างสม่ำเสมอ โดยใช้เทคโนโลยีเข้ามาช่วย

2.  ผลิตสินค้าที่มีคุณภาพและส่งมอบตรงต่อเวลา โดยรักษาระบบคุณภาพมาตรฐานสากล ISO 9001
    ไว้ อย่างต่อเนื่อง

3.  จับกลุ่มลูกค้าระดับกลางขึ้นไป เพื่อทำสินค้าคุณภาพสูง

4.  ก้าวเข้าสู่ OWN-BRAND MANUFACTURING เพื่อให้สามารถจำหน่ายสินค้าในราคาสูงขึ้น

1.4 ความเสี่ยงจากการที่บริษัทอื่นในกลุ่มสพัฒน์ประกอบธุรกิจผลิตสินค้าที่มีลักษณะแข่งขันกัน

การที่บริษัทฯ
ในกลุ่มสหพัฒน์ประกอบธุรกิจผลิตสินค้าที่มีลักษณะแข่งขันกันและจำหน่ายภายใต้ผู้จัดจำหน่าย (ICC)
รายเดียวกัน นั้น แท้ที่จริงเป็นนโยบายเพื่อให้เกิดการพัฒนา
ในขณะเดียวกันเป็นการรักษาตลาดของกลุ่มสหพัฒน์ อย่างไรก็ตามบริษัทฯ
มิได้หยุดนิ่งที่จะพัฒนาศักยภาพการแข่งขันของตนเอง โดยบริษัทฯ
ได้ให้ความสำคัญกับความต้องการของ END USER มากกว่ามุมมองของบริษัทฯ เอง การลงลึกใน
CORE BUSINESS “เชิ้ต” เพื่อไปสู่ความเป็นหนึ่ง การสร้างสัมพันธภาพที่ดีกับ SUPPLY CHAIN
เพื่อให้การทำธุรกิจปรับตัวได้รวดเร็ว และเหมาะสมกับเหตุการณ์

1.5 มีผู้จัดจำหน่ายรายใหญ่น้อยราย

ตามที่บริษัทฯ ผลิตสินค้าให้ ICC เป็นตัวแทนจำหน่ายในประเทศคิดเป็นอัตราร้อยละมากกว่า 30 %
ของยอดจำหน่ายในประเทศนั้น บริษัทฯ อาจสูญเสียยอดจำหน่ายถ้า ICC
ยกเลิกการเป็นตัวแทนจำหน่ายให้แก่บริษัทฯ แต่จากสัมพันธภาพอันแน่นแฟ้นที่มีมานานมากกว่า 25 ปี
โอกาสที่จะบอกเลิกสัญญาจึงมีโอกาสเกิดขึ้นได้ยาก แต่อย่างไรก็ตาม บริษัทฯ
ได้ส่งตัวแทนฝ่ายบริหารระดับกลางขึ้นไป ไปเรียนรู้การทำงานของฝ่ายขายที่ ICC
เพื่อสนับสนุนการดำเนินงานของฝ่ายขายและเป็นการสร้างบุคลากรด้านการขายไปด้วยในตัว